La Ferjero citadelė

La Ferjero citadelė (, ) – tvirtovė šiauriniame Haityje, 8 km nuo Milo miesto, 17 km į pietus nuo Kap Haitjeno, kalnuose, 970 m aukštyje.

Citadelė 1820 m. pastatyta Haičio revoliucionieriaus, pirmojo karaliaus Anri Kristofo (karaliaus Henriko I) ir skirta atremti galimą Prancūzijos antpuolį. Citadelę statė dešimtys tūkstančių išlaisvintų vergų, kurių daug šiose statybose ir mirė.„The Haitian Turn“- An Appraisal of Recent Literary and Historiographical Works on the Haitian Revolution.pdf" Pastatą suprojektavo haitiečių inžinierius Anri Barė (Henry Barré). Tai vienas iš nedaugelio karinių afrikiečių pastatų Amerikoje. Be to, tai didžiausia tvirtovė Haityje ir viena didžiausių Amerikoje.

Citadelė užima ~1 ha plotą, suprojektuota aplink centrinį kiemą, sudaryta iš kelių gynybinių juostų su bokštais, baterijomis ir kareivinėmis. Tvirtovė galėjo sutalpinti 2000, o esant reikalui ir 5000 karių įgulą, turėjo vandentiekio sistemą.

Pradžioje La Ferjero citadelė simbolizavo Haičio nepriklausomybę, bet vėliau tapo Anri Kristofo despotijos centru.

La Ferjero citadelė kartu su kitais Anri Kristofo statiniais (San Susi rūmais ir Ramjė įtvirtinimais) 1982 m. paskelbta UNESCO pasaulio paveldo objektu.National History Park – Citadel, Sans Souci, Ramiers, unesco.org

 Šaltiniai 

Kategorija:Haitis
Kategorija:Tvirtovės